open-index/open-wikipedia-markdown huggingface dataset:
הטבח ביכיני

**הטבח ביכיני** בוצע על ידי ארגון הטרור חמאס בבוקר 7 באוקטובר 2023 במושב יכיני הסמוך לצפון רצועת עזה, כחלק מטבח שבעה באוקטובר. בטבח נרצחו 5 מתושבי המושב וכן שוטרת מג"ב ולוחם שב"כ.

## רקע

במושב יכיני היו 18 חברי כיתת כוננות חמושים כולם באקדחים, למעט הרבש"ץ שהיה מצויד ברובה סער.

## הטבח

בשעה 7:39 חדרה למושב חוליית מחבלים דרך שער הולכי הרגל. שער הרכבים היה נעול. תושבי המושב ששהו בקרבת מקום הצליחו להימלט. שלושה אזרחים שהגיעו קודם לכן מפסטיבל הנובה, נתפסו והוחזקו על ידי המחבלים במיגונית. חוליית המחבלים התפצלה - שלושה נשארו בקרבת השער וחמישה לקחו עימם אזרח והתקדמו ברחוב הראשי. שני רכבי מג"ב שהגיעו לכניסה למושב ירו על המחבלים שברחו לתוך המושב. בעקבות התערבות הכוחות הצליחו שתי אזרחיות להימלט מהמחבלים. אחת מהן ומפקד כוח מג"ב, נפגעו בחילופי הירי. מפקד מיחידת מגלן ששהה במושב, הצטרף למפקד וללוחמת מג"ב והשלושה נכנסו למושב דרך שער חקלאי בחיפוש אחר המחבלים. המחבלים ירו לעברם ושני המפקדים נפצעו.

הכוחות שלחמו במרחב הם שניים מחברי כיתת הכוננות של יכיני, אזרחים ותושבים ששהו במושב, ארבעה תושבי מושב ניר משה, יחידת האבטחה העירונית "אופק" נתיבות, צוות אמבולנס 54 "איחוד הצלה", רבש"ץ איבים, כוחות מג"ב, משטרה, כוח סיירת מטכ"ל, 2 קצינים מחטיבת גבעתי, קצין חטיבה 460, קצין מיחידת מגלן.

בסרטון שצולם ממצלמת אבטחה בשער המושב נראים המחבלים, מצוידים ברובי סער, פורקים מטנדר ופושטים על המושב. זמן קצר לאחר מכן נראה אחד מהם יורה לעבר שתי נשים, שקודם נמלטו ממסיבת הנובה, כשתפסו מחסה מאחורי רכב בשער הכניסה למושב.

אחד הנרצחים הוא יהונתן חג'בי, שאביו ניר חג'בי, מפקד גדוד בחטיבת דניאל, הגיע לפקד על גדוד המילואים שלו עוד טרם הלווייתו, באומרו: "אמצא את הזמן להתאבל על הבן שלי – עכשיו צריך להילחם". במהלך הקרבות, סגן מפקד החטיבה  וחובש החפ"ק ניסו להגיע תחת אש ליהונתן ולפנות אותו אך מותו נקבע בטרם הצליחו להגיע אליו.

המחבלים המשיכו לכיוון קיבוץ גבים והתמקמו במארב במרכז כביש 34 בין גבים ליכיני.

13 אזרחים נרצחו במושב יכיני ובכביש 34 הסמוך: ארבעה במושב ותשעה בכביש. ארבעה לוחמים נהרגו בקרבות - שניים בשטח היישוב ושניים בכביש הסמוך. שמונת המחבלים שתקפו את המושב חוסלו תוך שלוש שעות על ידי כוחות ימ"מ, משטרה ומג"ב ואזרחים.

## תחקיר צה"ל

ב-11 ביוני 2025 הוצג תחקיר צה"ל על הטבח ביכיני. צוות התחקור קבע כי צה"ל נכשל בהגנה על מרחב יכיני.

## קישורים חיצוניים

* מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים, באתר oct7map ובאתר github.
* 
* 
* 

## הערות שוליים

יכיני
יכיני
יכיני
קטגוריה:יכיני
יכיני
יכיני
יכיני
לילות אהבה

"**לילות אהבה**" הוא סינגל שהוקלט על ידי הזמר הישראלי אדם. את השיר הוציאה בשנת 1994 לאור חברת התקליטים הד ארצי, והוא נכלל כרצועה השישית באלבום האולפן הרביעי של הזמר, הימים שאנחנו ביחד.

## על השיר
"לילות אהבה" נכתב על ידי ברוך פרידלנד והולחן על ידי ירון אמיר. ב-14 באוגוסט 1994 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". שבוע לאחר מכן דורג במקום ה-19. ב-18 בספטמבר עלה לשיאו במקום השביעי, ושהה שם שבועיים רצופים. לבסוף, ב-6 בנובמבר יצא מטבלת הדירוג לאחר עשרה שבועות צעידה רצופה.

## מיקומי שיא

## הערות שוליים

קטגוריה:שירי אדם
קטגוריה:שירים בעברית
קטגוריה:שירי אהבה בעברית
קטגוריה:שירים על לילות
קטגוריה:סינגלים בהוצאת הד ארצי
עלים עבדאללה

**עלים עבדאללה** (1982 – 9 באוקטובר 2023) היה קצין צה"ל בדרגת סגן אלוף, ששימש בתפקידו האחרון כסגן מפקד חטיבה 300 של אוגדה 91. נהרג בחזית הלבנונית בחילופי אש בגבול ישראל–לבנון, במהלך מלחמת חרבות ברזל.

## קורות חיים
עבדאללה נולד ב-1982 ביאנוח-ג'ת למשפחה דרוזית-ישראלית. התגייס לצה"ל ב-2002, לגדוד 299 (גדוד חרב). ב-2006, במהלך מלחמת לבנון השנייה, היה סגן מפקד פלוגה. לאחר מכן היה לקצין אג"ם של הגדוד. לאחר השלמת לימודיו, התמנה לסגן מפקד גדוד 33 בקרקל.

בהמשך שירת כקצין אג"ם של חטיבת פארן, מפקד גדוד מילואים 299 וראש ענף אימונים של פיקוד הצפון. בחטיבה 300 מילא מספר תפקידים בכירים, ובהם קצין מבצעים חטיבתי, קצין בטיחות חטיבתי וסגן מפקד החטיבה.

ב-9 באוקטובר 2023 נהרג בגליל המערבי ליד אדמית במהלך חילופי אש עם מחבלים שחדרו משטח לבנון כחלק מהלחימה בזירת לבנון במלחמת חרבות ברזל. הובא למנוחות בחלקה הצבאית ביאנוח-ג'ת.

היה נשוי ואב לשלושה ילדים.

## קישורים חיצוניים

* 
* 
* 

## הערות שוליים

קטגוריה:דרוזים ישראלים
קטגוריה:חללי צה"ל במלחמת חרבות ברזל
קטגוריה:סגני-אלופים בצה"ל
קטגוריה:החזית הצפונית במלחמת חרבות ברזל
קטגוריה:מלחמת חרבות ברזל: אישים
קטגוריה:מפקדי גדודים בצה"ל
קטגוריה:יאנוח-ג'ת: אישים
קטגוריה:חללי צה"ל בני העדה הדרוזית
קטגוריה:ישראלים שנולדו ב-1982
קטגוריה:ישראלים שנפטרו ב-2023
סליחה על השאלה ילדים

**סליחה על השאלה ילדים** היא תוכנית מציאות ישראלית לילדים המהווה תוכנית בת של "סליחה על השאלה" ומבוססת על הפורמט האוסטרלי "You Can't Ask That". במסגרת התוכנית, ילדים המשתייכים לקבוצות שונות ב עונים על שאלות שנשלחו מהציבור. התוכנית משודרת החל מ-2 באפריל 2020 בכאן חינוכית. ב-2025 יצאה גרסה חדשה לסדרה בשם סליחה על השאלה ילדים בערבית

## מבנה התוכנית
כל פרק מתמקדים ילדים בקבוצת מיעוט מסוימת בחברה הישראלית או בקבוצה הנחשבת למעוררת עניין. המשתתפים מביטים למצלמה ועונים על שאלות שנשלחו מהציבור (ביישומון כאן חינוכית) וכתובות על פתקים. התוכנית נועדה להציע מבט על חייהן של קהילות שבשולי החברה, ולנפץ סטריאוטיפים תוך מענה על שאלות שילדים מפחדים לשאול.

## סקירת התוכנית

## פרקים
### עונה 1 (2020)

### עונה 2 (2021)

### עונה 3 (2022)

### עונה 4 (2024)

## משתתפים

}
|
* איילה לאופר
* אביגיל שוב
* יותם ניר
* גבע מלכין
* עדן מלכין
* סער מלכין
* לינוי זלסקו
* יובל זלסקו
|-
!9
|
* מיקה באקרו
* גנה אנטיגו
* סיוון נואל
* ג'ירוס מילאנר
* איירה מיגל
* ג'ושע סאורה
* ג'אן קרוז
|
* זוהר קיזלשטיין
* סברין בחירי
* עדי פרקש
* הדס גרייצר
* נווה גרייצר
* אליה מנור
* אורי זיו גדניר
* ענר בריקנר
|
|
* אגם בלטנר
* ירדן נוה
* מאיה אשכנזי
* שקד שרון
* עמית דגן
* אלין חדד
|-
!10
|
* יאיר אבישר
* ירדן עמית
* שי הלוי גרנות
* אייל זוסימן
* יאיר זוסימן
* ענבר ולד
* אנה ביבלוביץ'
|
|
|
* רון רובין
* בן קייזרמן
* בר פינקלשטיין
* דניאל צ'סלר
* טל עובדיה
* עמית הררי
* עידו הררי
|-
!11
|
* טל דהן
* מקס ספינוסה
* דנה מימראן
* פולינה נזרנקו
* שירה בראון
* אורה בראון
|
|
|
* עמרי דורון
* שילי מויאל
* אדם זיו
* לואי וורקו
* לילי שטלצר
* יובל ראובני
* מעיין גן-אור
|-
!12
|
* מעיין יאיר
* אלי ברפן
* ינאי אלצפון
* ירדן שוורץ
* ליה פלד
* ינאי תורן סלמה
|
|
|
* ליה הרמן
* אוריה עבאדי
* אורן להב
* ספיר לוי
* זיו דיין
* ענת אלוש
|-
!13
|
* מורן בוסקו רבינוביץ'
* ניר בוסקו
* ניר שוורצמן
* מרטין אזולאי
* ריקי איוב
* נועה אופיר
* שיר קפגסברג לוי
|
|
|
* דניס פוסטנוב
* דיאנה בונדרב
* סבטלנה נקרץ
* קיריל בורלקה
* מקסים קושבוי
* ארטמי רוסקוב
* סופיה גטמן
|-
!14
|
* מאיה שרון
* אלה שרון
* עידו דני
* עמית דני
* עילי רודניק
* ארבל רודניק
* אביגיל ויס
* שיר ויס
|
|
|
* אברהם אברה
* נירה אברה
* אסף בלאו רוטשילד
* אמיר בלאו רוטשילד
* ליאור יקוטי
* בת חן יקוטי
* סבינה רבינוב
|-
!15
|
* ירדן שחר
* רותם שחר
* בר הגי
* עידן נקו
* חירות סופר
* אורי מימון
|
|
|
|-
!16
|
* מיקה ולטמן
* זואי בר שלום
* אטקה דמסיה
* יואב גלקופ
* בקי פוזדנר
* תומר יעקובוביץ'
* ראם זילברשטיין
|
|
|
|}

## פרסים ומועמדויות

## קישורים חיצוניים
* 
* 
* 
* 
* 

## ביאורים

## הערות שוליים

קטגוריה:תוכניות טלוויזיה ישראליות לילדים
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנת 2020
קטגוריה:כאן חינוכית: תוכניות וסדרות
קטגוריה:תוכניות טלוויזיה ישראליות מבוססות על פורמט אוסטרלי
קטגוריה:זוכי תחרות פרסי הטלוויזיה לילדים ולנוער: תוכניות וסדרות
רובריק

**רובריק **(באנגלית: **Rubrik**) היא חברת ניהול ואבטחת מידע בענן שבסיסה בפאלו אלטו, ארצות הברית, נוסדה בדצמבר 2013. 

## הִיסטוֹרִיָה
החברה נוסדה בינואר 2014 על ידי ביפול שינהה (Bipul Sinha), ארוויד ג'יין (Arvind Jain), סוהם מזומדר (Soham Mazumdar), ארווינד נית'ראקאשיאפ ( Arvind Nithrakashyap).

IVP הובילה סבב גיוס של 180 מיליון דולר מסדרה D במאי 2017, לפי שווי של 1.3 מיליארד דולר, מה שהביא את החברה ל-292 מיליון דולר לפחות שגויסו עד כה.

בתחילת 2018 רכשה רובריק את Datos.io, חברה נוספת לניהול נתונים בענן.

בינואר 2019 גייסה הסטארט-אפ 261 מיליון דולר, מה שהוביל לעליה בשווי החברה ולהגעה לשווי כולל של 3.3 מיליארד דולר. משקיעי הליבה היו Bain Capital Ventures יחד עם Lightspeed Venture Partners, Greylock Partners, Khosla Ventures ו-IVP. 

בדצמבר 2020, החברה רכשה את הנכסים והקניין הרוחני של Igneous, חברה מסיאטל שעברה תהליך צמצום באותה תקופה. עד זמן קצר לפני הרכישה, הוביל את Igneous המייסד השותף Kiran Bhageshpur. 

## רובריק בישראל
רובריק מקיימת פעילות שיווק ומכירות בישראל משנת 2017 באמצעות חברת Innocom מקבוצת Aman.

באוגוסט 2023, פורסם שרובריק רכשה את חברת אבטחת המידע בענן, למינאר סקיוריטי (Laminar Security), הממוקמת בישראל, בהיקף מוערך של 200 מיליון דולר. המערכת שפיתחה למינאר מגינה על מידע ארגוני רגיש ומונעת דליפה או גניבה שלו, תוך הענקת נראות על מיקומו ומצבו של המידע שנמצא על תשתיות ענן ועל דרכי ההגנה עליו. למינאר פועלת לאבטחת המידע הארגוני על גבי פלטפורמות הענן הציבוריות הגדולות, AWS, Microsoft Azure Google Cloud Platform ועוד.  מייסדי למינאר הם עמית שקד (CEO) ואורן אברהם (CTO).

## מוצרים
החברה מגדירה את עצמה "Zero-trust Data Security". היא מספקת שירותי ניהול נתונים כגון גיבוי ושחזור לארגונים המנהלים סביבות ענן היברידיות. בנוסף, לחברה יכולות בזיהוי חריגות (אנומליות) בפעילות הנתונים בארגון כדי לחסום פעילות עוינת בזמן אמת, לצד זיהוי וציד של איומים פעילים. ניתן להפעיל את התוכנה שלה במחשוב מקומי ובענן כדי להגן ולנהל נתונים. יותר מ־4,500 ארגונים משתמשים כיום במוצרי החברה.

מקורות צד שלישי ציינו את העלייה של תוכנות כופר ואיומים ארגוניים אחרים כמגבירים את הביקוש הכולל בשוק לפתרונות גיבוי מחוץ לאתר.

## מחלוקות
במרץ 2018, Dell EMC תבעה שני עובדים לשעבר שעובדים כיום עבור רובריק, בטענה שהעובדים חשפו סודות מסחריים של Dell EMC, שידלו לקוחות לשעבר של Dell EMC לעבור לרובריק, וסיפקו לה יתרונות תחרותיים לא הוגנים.  

## צוות
המייסד ביפול שינהה מכהן כעת כמנכ"ל לאחר שפרש מתפקידו ב-Lightspeed. הוא מחזיק במספר פטנטים על טכנולוגיות אחסון מבוזרות.  הוא תיאר בפומבי הזמנה פתוחה של כל המעוניינים לישיבות דירקטוריון כאקט של "שקיפות רדיקלית".

יו"ר מיקרוסופט לשעבר, ג'ון וו. תומפסון, הוא חבר מועצת המנהלים.  שחקן הכדורסל של פיניקס סאנס , קווין דוראנט, הוא משקיע בולט, ומציין את רובריק כהשקעה הטכנולוגית הראשונה שלו שנעשתה בהדרכתו של המשקיע המוכר רון קונווי .  

## קישורים חיצוניים
* 

## הערות שוליים

קטגוריה:עמק הסיליקון: חברות
הדברים הכי פשוטים

"**הדברים הכי פשוטים**" הוא סינגל שהוקלט על ידי הזמר הישראלי אדם. את השיר הוציאה בנובמבר 2013 לאור חברת התקליטים דיגיסטייג', והוא נכלל כרצועה השלישית באלבום האולפן השביעי של הזמר, גאולה.

## על השיר
"הדברים הכי פשוטים" נכתב והולחן על ידי נועם חורב ותומר הדדי. את הפקתו המוזיקלית ביצע רפי קריספין. ב-14 בנובמבר 2013 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע שלאחר מכן דורג במקום השמיני. ב-19 בדצמבר יצא מטבלת הדירוג לאחר ארבעה שבועות צעידה רצופה.

## מיקומי שיא

## קישורים חיצוניים

## הערות שוליים

קטגוריה:שירי אדם
קטגוריה:שירים בעברית
Stars (שיר של פנאו, ביבי רקסה ואוזונה)

"**Stars**" הוא סינגל של להקת ה-EDM האוסטרלית פנאו, הזמרת האמריקאית ביבי רקסה והראפר הפורטוריקני אוזונה, שיצא ב-19 במאי 2023 בהוצאת חברת התקליטים Etcetc . השיר נכתב על ידי ניק ליטלמור, אוזונה, ג'ין ג'ין, ביבי רקסה, סם ליטלמור, פיטר מאייס ויאזיד ריברה, והופק על ידי פנאו.

נכון לאוקטובר 2023, השיר הושמע למעלה מ-13 מיליון פעמים בספוטיפיי, ולמעלה מ-2.8 מיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי אוזונה
קטגוריה:שירי ביבי רקסה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי ביבי רקסה
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:שירי פופ
What I Did for Love (שורת המקהלה)

"**What I Did for Love**" הוא שיר שהולחן ידי מרווין האמליש ונכתב על ידי אדוארד קליבן . השיר בוצע לראשונה על ידי פריסילה לופז  ב-1975 במחזמר שורת המקהלה.

בין השנים יצאו גרסאות כיסוי לשיר, בין היתר של המוזיקאים הבאים:
* בוורלי ברמרס  (1975)
* אידי גורמה (1976); השיר הגיע בשיאו למקום ה-23 במצעד השירים העכשוויים למבוגרים.
* בינג קרוסבי (1977); מופיע באלבום האולפן ה-136 של בינג קרוסבי, *Beautiful Memories*.
* אנגלברט המפרדינק (1977); מופיע באלבום האולפן ה-16 של אנגלברט המפרדינק, *Miracles*.
* גרייס ג'ונס (1977); מופיע באלבום האולפן הראשון שלה, *Portfolio*.
* אריתה פרנקלין (1977); מופיע באלבום האולפן ה-23 של אריתה פרנקלין, *Sweet Passion*.
* ג'ק ג'ונס  (1975); מופיע באלבום האולפן ה-43 של ג'ק ג'ונס, *What I Did for Love*; השיר הגיע בשיאו למקום ה-25 במצעד השירים העכשוויים למבוגרים האמריקאי ולמקום ה-23 במצעד השירים העכשוויים למבוגרים הקנדי.
* ג'וני מאטיס (1975); מופיע באלבום האולפן ה-35 של ג'וני מאטיס, *Feelings*.
* ביל הייז  (1976); מופיע באלבום האולפן השישי של ביל הייז, *From Me To You With Love*.
* מרסיה הינס  (יוני 1977); מופיע באלבום האולפן השלישי של מריסה הינס, *Ladies and Gentlemen*. השיר הגיע בשיאו למקום השישי בקנט מיוזיק רפורט. כמו כן, השיר הופיע במקום ה-41 במצעד השנתי לשנת 1977 של קנט מיוזיק רפורט. בנוסף לכך, השיר זיכה את הזמרת בקטגוריית שיר הנשי של השנה של פרסי הרדיו האוסטרלי.
* פגי לי (1977); מופיע באלבום האולפן ה-42 של פגי לי, *Peggy*.
* פטולה קלארק (1975)
* שירלי באסי (1976); מופיע באלבום האולפן ה-21 של שירלי באסי, *Love, Life and Feelings*.
* רוברט גולה  (1978); מופיע באלבום האולפן ה-32 של רוברט גולה, *You're Something Special*.
* איליין פייג' (1983); מופיע באלבום האולפן השני של איליין פייג', *Stages*.
* הווארד קיל (1988); השיר מופיע באלבום האוסף השלישי של הווארד קיל, *Just for You*.
* ליאה מישל (2010); הופיע ב-Glee.
* ג'וש גרובן (2015); מופיע באלבום האולפן השביעי של ג'וש גרובן, *Stages*.
* Me First and the Gimme Gimmes  (1999); מופיע באלבום האולפן השני של הלהקה, *Are a Drag*.

## קישורים חיצוניים

## הערות שוליים

קטגוריה:שירי אנגלברט המפרדינק
קטגוריה:שירים באנגלית
הנרי סטבינס

**הנרי אנדיקוט סטבינס** (באנגלית: **Henry Endicott Stebbins**; 16 ביוני 1905 – 28 במרץ 1973) היה דיפלומט אמריקאי שכיהן כשגריר ארצות הברית באוגנדה ובנפאל.

## ביוגרפיה
סטבינס נולד במילטון שבמסצ'וסטס. הוא סיים את לימודיו ב ולאחר מכן באוניברסיטת הרווארד ב-1927.

ב-1 ביולי 1939 החל לשמש כקצין שירות חוץ בדרגה 8 במחלקת המדינה של ארצות הברית. טרם החל לשמש כסגנו של הקונסול בלונדון ג'וזף קנדי ב-1939, כיהן בתפקידים שונים ברחבי אירופה וטורקיה. כששימש כמזכיר הראשון של שגרירות ארצות הברית בבריטניה ב-1945, הכיר את אשתו לעתיד, ברברה ג'ניפר וורת'ינגטון, ילידת דורסט, אנגליה ב-1951 נסע למלבורן שבאוסטרליה כקונסול. נשיא ארצות הברית דווייט אייזנהאואר מינה אותו למפקח שירות חוץ ב-1955, ושנה לאחר מכן הפך למפקח בכיר. ב-1959 מונה על ידי אייזנהאואר לשגריר ארצות הברית בנפאל, וסטבינס כיהן בתפקיד עד 1966.

לאחר שאימו של סטבינס שמעה על כך שהנשיא לינדון ג'ונסון מינה את בנה לשגריר ארצות הברית באוגנדה, אמרה שהיא התרגשה לשמוע על כך, אולם אמרה כי הייתה רוצה שיטאטא רחובות במילטון כדי ש"לפחות הוא יהיה בבית". ב-1969 פרש מתפקידו וחזר למילטון.

## מותו
ב-28 במרץ 1973, סטבינס ככל הנראה נפל מסיפון האונייה  ונאבד באוקיינוס האטלנטי.

## קישורים חיצוניים
* 

## הערות שוליים

קטגוריה:אמריקאים ילידי מסצ'וסטס
קטגוריה:שגרירי ארצות הברית באוגנדה
קטגוריה:בוגרי אוניברסיטת הרווארד
קטגוריה:אמריקאים שנולדו ב-1905
קטגוריה:אמריקאים שנפטרו ב-1973
אם תביט בי (עד עמקי נשמתי)

"**אם תביט בי (עד עמקי נשמתי)**" הוא סינגל שהוקלט על ידי הזמרת הישראלית שלומית אהרון. את השיר הוציאה ביוני 1989 לאור חברת התקליטים הד ארצי, והוא נכלל כרצועה הפותחת של אלבום הבכורה של הזמרת, אישי ואהובי.

## על השיר
"אם תביט בי" נכתב והולחן על ידי מאיה בז'רנו וירון בכר. את הפקתו המוזיקלית ביצע לואי להב, שהפיק את רוב שירי האלבום. ב-4 ביולי 1989 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע שלאחר מכן דורג במקום ה-30. ב-8 באוגוסט עלה לשיאו במקום השישי. לבסוף, ב-17 בספטמבר יצא מהדירוג לאחר עשרה שבועות צעידה רצופה.

## מיקומי שיא

## הערות שוליים

קטגוריה:שירי שלומית אהרון
קטגוריה:שירים בעברית
קטגוריה:סינגלים בהוצאת הד ארצי
שמואל תפילינסקי

**שמואל תפילנסקי** (1888, תרמ"ו - 24 במרץ 1945, י' בניסן תש"ה) היה רב ירושלמי, מרבני ישיבת עץ חיים. התפרסם בין היתר בחיבורו 'קונטרס הצוואה'.

## חייו
תפילנסקי נולד בירושלים, לרב נתנאל סופר-תפילינסקי. עיקר לימודו היה אצל אביו, אך למד גם אצל דודו, אחי אמו, רבי לייב בנו של רבי טודרוס לווין (שהיה חתנו של רבי זלמן בהר"ן), שאף ראה בו כרבו, ולא עשה דבר מבלי שקיבל את הסכמתו קודם.

נישא לאסתר רבקה לבית זיסרמן. אשתו נפטרה צעירה לימים, והשאירה בביתם שלוש בנות קטנות, והם גדלו בבית סבם רבי ברוך יעקב זיסרמן. לאחר פטירתה נישא בשנית לבתו של המקובל רבי יעקב גדליה שכטר.

שנים מספר היה נמנה עם ראשי הלומדים בחצר שטרויס. בשנת תרצ"ו עבר להתגורר בבתי ברוידא. ביתו היה בין ביתו של דודו רבי לייב טודרוס'ס, לביתו של רבי מאיר ידלר. בבתי ברוידא היה משמש כבעל תוקע ובעל קורא.

סדר יומו התחיל בחצות הלילה עם תיקון חצות. כשהוא מקפיד כל ימיו להתפלל כותיקין.

הרבה לעסוק בענייני הלכות שבת, ומסכת שבת הייתה שגורה בפיו בעל פה. כן הכין לדפוס שלושה כרכים של ספר העוסק בהלכות שבת, אך לא הספיק להדפיסו, וברבות הימים נעלם.

בספר מאורי אש מרבי שלמה זלמן אוירבך מובאים כמה מכתבים שבהם דן עם הגרש"ז בעניין מוקצה של שלהבת ואש. התכתב גם עם רבי ישראל זאב מינצברג בעניין חמץ בשבת שלאחר פסח, האם נאסר משום מוקצה.

סיפר על עצמו, שמאז נישואיו לא היה אפילו שבוע אחד שידע מאין יהיה לו כסף להוצאת שבת, ועל אף זאת מעולם לא דאג בעקבות כך.

נולד בשבת. ונפטר בשבת הגדול תש"ה.

## חיבוריו
רבי שמואל חיבר כמה חיבורים:
* **קונטרס הצוואה** - על ענייני אמונה וביטחון, תלמוד תורה, חינוך הבנים, ועל ענייני מעשר כספים ועוד.  לספר כמה הסכמות מרבני ירושלים, ביניהם רבי יוסף צבי דושינסקי.
* **אבן שמואל** - על מסכת שבת. הספר היה מוכן לדפוס אך אבד.

## משפחתו
מזיווגו הראשון עם אסתר רבקה זיסרמן נולדו לו שלוש בנות:
* בתו רחל, נישאה לשמעון דוב קרישבסקי
* בתו, הדסה חנה, נישאה לחיים דוד גולדברג-ידלר בנו של רבי בן ציון ידלר
* בתו חייה בילא, נישאה לרבי נחום פרידמן

מזיווגו השני עם דבורה בתו של המקובל רבי יעקב גדליה שכטר, נולדו שתי בנות ושלושה בנים:
* בנו, רבי נתנאל תפילנסקי, (נולד בתר"פ) נישא לביתו של רבי דוד שכטר. ממייסדי מושב מירון וישיבת בני עקיבא מירון, ור"מ בה בשנותיה הראשונות.
* בתו, רבקה, נישאה לשמעון לורינץ
* בנו, יעקב גדליה, (נולד בז' באלול תרפ"ג), מחבר ספר מעלת היסורין.
* בתו, שרה הינדא, נישאה להרב יחזקאל טויסיג בעל תפארת יחזקאל
* בנו, רבי חיים טודרוס.

## לקריאה נוספת
* **מיקירי ירושלים** - מאת נתן אנשין

## קישורים חיצוניים
* 
* 

## הערות שוליים

קטגוריה:ירושלים: אישים
קטגוריה:אנשי היישוב ילידי הארץ
קטגוריה:יהודים הקבורים בהר הזיתים: חלקת הפרושים
קטגוריה:יהודים בארץ ישראל במחצית הראשונה של המאה ה-20
קטגוריה:ארץ-ישראלים שנולדו ב-1888
קטגוריה:ארץ-ישראלים שנפטרו ב-1945
לנצח בני

"**לנצח בני**" הוא סינגל שהקליטה הזמרת הישראלית אביבה אבידן. את השיר הוציאה בשנת 2004 לאור חברת התקליטים בן-מוש הפקות, והוא נכלל כרצועה השישית באלבום האולפן השביעי שלה, אמונה.

## על השיר
"לנצח בני" נכתב והולחן בידי נורית בת-שחר צפריר ועוזי חיטמן. הוא מורכב משישה בתים, ולאחר שניים מבוצע פזמון. במרכז מילותיו עומד אב המספר לבנו את הסכנות הטמונות בחייו מהם עליו להיזהר ("רכב דוהר", "פיגועי טרור", "אויב שמסתער"). הוא משתמש בשני ניגודי "מתוק מול מר" בשיר: דבש דביק בטעם של מרור ולענה המצופה סוכר. בפזמון מספר כי המטרה בכל האזהרות היא שבנו ישמר.

במקור, "לנצח בני" נוצר על ידי בת-שחר צפריר וחיטמן עבור אייל גולן. אולם עם מותו של חיטמן החליטה משפחתו לפרסם הקלטה שלו לשיר, שנכללה באלבום האולפן הראשון לאחר מותו, עכשיו התור לאהבה.

אבידן הוציאה את "לנצח בני" כסינגל מסחרי בשנת 2004 כגרסת כיסוי להקלטתו של חיטמן. על-אף שהוא הופץ ב-2004, נוכחותו במצעד הפזמונים השבועי של רשת ג' נרשמה רק ב-24 ביולי 2014, כשדורג במקום החמישי. הוא צעד במשך חמישה שבועות רצופים, ויצא מטבלת הדירוג ב-28 באוגוסט.

## מיקומי שיא

## גרסתו של אייל גולן

בשנת 2009 הוציא הזמר הישראלי אייל גולן גרסת כיסוי ל"לנצח בני". את הפקתה המוזיקלית ביצע דודו קומה. היא נכללה כרצועה החמישית באלבום האולפן ה-12 שלו, זה אני. גרסתו של גולן הפכה להמנון לאומי בימי מבצע עופרת יצוקה כמו כן, היא זכתה להצלחה אדירה במצעדי המוזיקה. ב-22 בינואר נכנסה למצעד הפזמונים השבועי של רשת ג' במקום הרביעי, והייתה ל"כניסה הגבוהה" של השבוע. ב-29 בינואר עלתה לשיאו במקום הראשון, ושהתה שם שבוע אחד. ב-19 במרץ יצא מטבלת הדירוג לאחר שמונה שבועות רצופים. במצעד סוף השנה דורג במקום ה-40. כמו כן, הוא סיים במקום השלישי במצעד שיריו של גולן, שפורסם בשנת 2009 לרגל הוצאת האלבום זה אני. נכון לאוגוסט 2025, לשיר יש למעלה מ-640 אלף צפיות ביוטיוב.

### מיקומי שיא

## הערות שוליים

קטגוריה:סינגלים מ-2009
קטגוריה:שירי אביבה אבידן
קטגוריה:שירי אייל גולן
קטגוריה:שירים בעברית
קטגוריה:שירים שהולחנו על ידי עוזי חיטמן
קטגוריה:שירי זיכרון חללי מערכות ישראל
קטגוריה:שירי מלחמות
קטגוריה:שירים על מוות
קטגוריה:סינגלים שהגיעו למקום הראשון בישראל
קטגוריה:סינגלים בהוצאת ליאם הפקות
אלכסנדר סאמוקוטייב

**אלכסנדר סאמוקוטייב** (ברוסית:**Александр Михайлович Самокутяев** , נולד ב-13 במרץ 1970 בפנזה) הוא היה קוסמונאוט רוסי. הוא השתתף טיסות לתחנת החלל הבין-לאומית והיה חבר בכמה משלחות.

## קורות חיים
אלכסנדר סאמוקוטייב נולד בעיר פנזה. בתקופת בית ספר הוא השתתף בחוגי צניחה וטיסות דאון. בשנת 1987 הוא התחיל ללמוד הנדסה במכון הפוליטכני בפנזה. בשנת 1988 הוא עזב את הלימודים ועבר לבית ספר לטייסי קרב. בשנת 1992 סאמוקוטייב סיים את הלימודים עם תואר "מהנדס-טייס".

סאמוקוטייב החל שירות ביחידות חיל האוויר הרוסי. הוא שירת במספר יחידות ובין היתר היה טייס "סוחוי Su-24". בשנת 1998 הוא נשלח ללימודים באקדמיה של חיל האוויר אותה סיים בשנת 2000. לאחר סיום הלימודים הוא הועבר לתפקיד ניהולי במרכז גגארין להכשרת קוסמונאוטים.

בשנת 2003 סאמוקוטייב החל קורס במרכז גגארין להכשרת קוסמונאוטים. לאחר סיומו הוא היה חבר של יחידת הקוסמונאוטים. הוא היה בחבר בצוות גיבוי של מספר משימות.

באפריל 2011 סאמוקוטייב היה מפקד טיסה סויוז TMA-21 שהביאה לתחנת החלל את חברי משלחת מס' 27 לתחנת החלל הבין-לאומית החדשים (דמיטרי קונדרטייב היה מפקד המשלחת). לאחר סיום עבודת המשלחת סאמוקוטייב עבר למשלחת מס' 28 לתחנת החלל הבין-לאומית בפיקוד של אנדריי בוריסנקו. במהלך שהות בחלל סאמוקוטייב ביצע פעילות חוץ-רכבית באורך של כ-6.5 שעות. הוא חזר לכדור הארץ לאחר 164 ימים בחלל.

בספטמבר 2014 סאמוקוטייב היה מפקד טיסה סויוז TMA-14M שהביאה לתחנת החלל את חברי משלחת מס' 41 לתחנת החלל הבין-לאומית החדשים (מקסים סוראייב היה מפקד המשלחת). לאחר סיום עבודת המשלחת סאמוקוטייב עבר למשלחת מס' 42 לתחנת החלל הבין-לאומית בפיקוד של בארי וילמור. במהלך שהות בחלל סאמוקוטייב ביצע פעילות חוץ-רכבית באורך של כ-3.5 שעות. הוא חזר לכדור הארץ לאחר 167 ימים בחלל.

באפריל 2017 סאמוקוטייב שוחרר משירות פעיל ביחידת הקוסמונאוטים מסיבות רפואיות. הוא המשיך לעבוד במרכז להכנת הקוסמונאוטים.

בשנת 2020 סאמוקוטייב התמודד בבחירות לדומה השביעית ונבחר כנציג של רוסיה הוגנת – למען האמת.

עקב פעילותו בדומה הוא נכלל ברשימת סנקציות של מספר מדינות כתומך לפלישת רוסיה לאוקראינה.

## קישורים חיצוניים
* 

* ביוגרפיה
* ביוגרפיה באתר הכנת הקוסמונאוטים הרוסי

קטגוריה:מעוטרי גיבור הפדרציה הרוסית
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:הלכי חלל רוסים
קטגוריה:טייסי חיל האוויר הרוסי
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1970
זואול

**זואול** (שם מדעי: *Zuul*) הוא סוג של דינוזאור צמחוני ממשפחת האנקילוזאוריים, אשר התקיים בקרטיקון שלפני 75 מיליון שנה מזמננו באמריקה הצפונית. הסוג כולל מין יחיד: *Zuul crurivastator*.

## מאפיינים
סוג זה תואר למדע ב-2017 בידי החוקרים ארבור ואוונס, כששמו מתייחס לדמותו של "זואול", שומר הסף של גוזר, ממכסחי השדים. זאת עקב מבנה הראש שלו. שם המין נקרא משילוב שני מילים בלטינית: "crus" - שוק ו-vastator", משחית. כלומר: "משחית השוקיים".

המאובנים של דינוזאור דמוי-אנקילוזאורוס זה התגלו ב-2014 בתצורות נהר ג'ודית  שבמונטנה והוא כולל את המאובנים השלמים ביותר של אנקילוזאור בצפון אמריקה והיא כוללת נוסף לשלד עם גולגולת וזנב שלמים גם אוסטאודרם, קרטין ושאריות עור.

ממצאים אלה נחשבו בהתחלה לממצאים של אאופלוצפלוס אך בהמשך התברר שמדובר בסוג עצמאי. לפי ההערכות הוא הגיע לאורך של 6 מטרים, כך שהיה גדול יחסית לאנקילוזאור. הגולגולת שלו גם רחבה ביותר, ברוחב 50 ס"מ ובעלת עיצוב מחוזק ורכס קדמי בעל קרניים בולטות.

סוג זה נחשב לקרוב יחסית לאנקילוזאורוס, לאאופלוצפלוס ולדיפולוזאורוס.

## קישורים חיצוניים

קטגוריה:אנקילוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2017
סינופטרוס

ממוזער|איור אפשרי של פרטים.
**סינופטרוס** (שם מדעי: ***Europejara***; מילולית: "כנף סינית") הוא סוג פטרוזאור ממשפחת הטפג'ריים שהתקיים במשך הקרטיקון של סין לפני 120 מיליון שנה מזמננו. זהו אחד ממאובני הטפג'ריים הראשונים והשלמים ביותר שנמצאו.

## מאפיינים
המאובנים של הפטרוזאור התגלו בתצורות יישיאן  שבליאונינג, צפון-מזרח סין והוא תואר למדע בידי החוקרים ג'ואו ג'ונגה  ווונג שאולין (Wang Xiaolin), כשמשמעות שמו היא: "כנף סינית". הממצאים שלו כללו שלד כמעט שלם וקליל המותאם לתעופה, 

הגולגולת של הפטרוזאור הגיע לאורך 17 ס"מ כשמוטת הכנפיים שלו הגיע ל-1.9 מטר ולמשקל של 2.87 ק"ג בבגרות. ישנם הפרשי גודל בין המינים השונים שאולי מרמזים על כך שאלה מינים נפרדים.

הפטרוזאור מזוהה עם הגולגולת הארוכה שלו בעלת הציצה דמוית-ה"קסדה" והמקור הארוך נטול השיניים. מבנה המקור מרמז על קשר לטפג'ריים, אף שברובם הם התגלו באמריקה הדרומית. ככל הנראה הוא היה אוכל כל מגוון.

### מינים
בסוג זה ישנם 5 מינים, אם כי רק 2 מהם נחשבים לתקפים בעוד אחרים מוטלים בספק:
* Sinopterus dongi
* Sinopterus gui?
* Sinopterus jii
* Sinopterus atavismus?
* Sinopterus lingyuanensis?

הסוג *Huaxiapterus* אולי שייך לסוג זה לפי מספר חוקרים, אם כי הדעות על כך חלוקות.

## קישורים חיצוניים

## הערות שוליים

קטגוריה:טפג'ריים
קטגוריה:פטרוזאורים שחיו בקרטיקון תחתון באסיה
קטגוריה:מאובני טקסונים שתוארו ב-2003
ג'רג' ברדוש

**ג'רג' בארדוש** (בהונגרית: **Bárdos György**; בודפשט, 3 ביולי 1949) הוא יהודי-הונגרי, פסיכופיזיולוג, חוקר התנהגות, פרופסור באוניברסיטה.

## קורות חיים
בארדוש סיים את בחינות הבגרות הגימנסייה על שם פאל סיניאי מרשה ב-1973, סיים את לימודיו בפקולטה למדעי הטבע של אוניברסיטת אטווש לוראנד (ELTE) בהתמחות בביולוגיה. ב-1976 והפך דוקטור באוניברסיטה. ב-1989 קיבל את התואר קנדידט (CSc) למדעי הביולוגיה. בשנת 2000 הפך לדוקטור מוסמך להוראה אוניברסיטאית (habitation), ובשנת 2010 קיבל את התואר דוקטור של האקדמיה ההונגרית למדעים (PHD מלא מהאקדמיה). בין השנים 1973–1996 עבד בקבוצת המחקר המשותפת הפסיכופיזיולוגי של האקדמיה ההונגרית למדעים-ELTE, לאחר מכן מ-1996 היה פרופסור חבר במחלקה לפיזיולוגיה ונוירולוגיה של ELTE, ומ-2009 עמד בראש המכון לפיתוח בריאות ומדעי הספורט של האוניברסיטה. בין 2000 ל-2008 היה פרופסור מלא במכללה המקצועית ELTE Bolyai.

מאז 1973 הוא מלמד סטודנטים לביולוגיה, מרצה לביולוגיה ופסיכולוגיה בקורסים לתואר ראשון, שני ודוקטורט.

נושאי המחקר העיקריים שלו הם הרגשה/תפיסה של הקרביים, אינטראקציות בין התנהגות האיברים פנימיים, ויסות התנהגות, בעיות בריאות לא ספציפיות ואפקט הפלצבו.

## משפחתו
הוא בא ממשפחה יהודית משני הוריו. אביו עבד כפועל טקסטיל. במלחמת העולם השנייה נלקח תחילה למחנות שרות העבודה (עבודות כפייה לגברים יהודים עבור הצבא ההונגרי), אחר כך היה שבוי סובייטי (של הצבא האדום). מהשבי שוחרר הביתה ב-1947. אמו הייתה אסיסטנטית מעבדה. יש לו שני אחים.

בין אבותיו האדריכל פרידייש שפיגל (1866–1933) ואחד מסבא רבא שלו היה הרב הראשי של העיר קאפושוואר. דודתו מצד אמו אנני שפיגל (1904–1980) הייתה זמרת אופרה, אשתו של לאיוש באלינט (1886–1974), מבקר האמנות היהודי-הונגרי, המחזאי, הסופר, המתרגם.

אשתו עובדת במחלקה לביופיזיקה באוניברסיטת סמלווייס. נולדו להם שני ילדים.

## פרסים והוקרה
* מדליית זהב של מורה מאסטר (OTDT, 2002)
* פרס על שם אלברט סנט-גיירגי (EMMI, 2015)
* מדליית הצטיינות באוניברסיטאות פרו, דרג זהב (ELTE, 2017)

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
* Személyi lapja az Országos Doktori Tanács honlapján (האתר שלו במועצת הרופאים הלאומית)
* Művei a Scolar kiadó honlapján (כתביו בהוצאת סקולאר)
* Adatai az ELTE PPK honlapján
*  (נתוניו באתר ELTE)

קטגוריה:מדענים יהודים הונגרים
קטגוריה:חברי האקדמיה ההונגרית למדעים
קטגוריה:בוגרי אוניברסיטת אטווש לוראנד בודפשט
קטגוריה:פיזיולוגים יהודים
קטגוריה:יהדות בודפשט
קטגוריה:בודפשט: אישים
קטגוריה:הונגרים שנולדו ב-1949
כנסיית פורפיריוס הקדוש

**כנסיית פּוֹרְפִירְיוּס הקדוש** או **הכנסייה של פורפיריוס הקדוש** (ביוונית: Εκκλησία του Αγίου Πορφυρίου; בערבית: كنيسة القديس برفيريوس) היא כנסייה נוצרית יוונית-אורתודוקסית המתוארכת למאה ה-5 לספירה, בשכונת זייתון בעיר עזה. זוהי הכנסייה הפעילה העתיקה ביותר בעיר, והיא שייכת לפטריארכיה היוונית-אורתודוקסית של ירושלים.

## רקע
כנסיית פורפיריוס הקדוש היא הכנסייה הפעילה העתיקה ביותר בעזה. הכנסייה ממוקמת ברובע זייתון בעיר העתיקה של עזה, ונקראת על שמו של הבישוף של עזה מהמאה ה-5, , שמצבת קברו נמצאת בפינה הצפון-מזרחית של הכנסייה.

## היסטוריה
במקום נבנתה כנסייה כבר בשנת 425 לספירה אך הכנסייה הנוכחית נבנתה על ידי הצלבנים בשנות ה-1150 או ה-1160; הם הקדישו אותה לקדוש פורפיריוס. רישומים מהמאה ה-15 מעידים כי הכנסייה הייתה גם מוקדשת למרים הבתולה, אימו של ישו. בשנת 1856 היא שופצה. למרות שיש בכנסייה כמה כרכובים ובסיסים המתוארכים לתקופה הצלבנית, חלק ניכר מהחלקים האחרים הם תוספות מאוחרות יותר.

### לחימה ברצועת עזה
בשנת 2014, במהלך מבצע צוק איתן, כ-2,000 פלסטינים מוסלמים השתמשו במקום כמחסה ושהו במסדרונות ובחדרי הכנסייה ובבניינים סמוכים, שם גם ניתנו להן ארוחות וטיפול רפואי. 

בימים הראשונים של מלחמת חרבות ברזל, הכנסייה שימשה מחסה לתושבי עזה שברחו מבתיהם. שני אולמות ובניין נוסף נפגעו על ידי צה"ל בתקיפה אווירית ב-20 באוקטובר 2023. לפחות 18 פלסטינים נהרגו בתקיפה, ביניהם ילדים ותינוקת. הפטריארכיה היוונית-אורתודוקסית של ירושלים כינתה את הפגיעה במבנה פשע מלחמה. ביולי 2024 תקף צה"ל את הכנסייה פעם נוספת.

## ארכיטקטורה
לכנסיית פורפיריוס הקדוש יש צורה מלבנית, ובקצה גג בצורת חצי כיפה. בכנסייה נמצא ריצוף של כ-1.8 מטרים מתחת לפני הקרקע בחלק הדרומי, וכ-3 מטרים מתחת לפני הקרקע בקצה הצפוני, מה שמצביע על כך שהבניין הנוכחי נבנה על גבי מבנה קדום יותר. הכנסייה מורכבת ממעבר אחד עיקרי ובו שני מפרצים עם קמרון מפשעות, עם אפסיס בצורת חצי עיגול. בפנים אורך המבנה 22.9 מטר ורוחבו 8.9 מטרים (כולל האפסיס). למבנה הכנסייה יש קווי דמיון אדריכליים המאפיינים את המסגד הגדול בעזה.

לכנסייה יש שלוש כניסות: בכניסה המערבית יש פורטיקו עם שלושה עמודי שיש בעלי שתי קשתות מחודדות. הבסיסים שלהם מהתקופה הצלבנית. ניתן להיכנס לכנסייה גם מהחזית שלה או מדלת צדדית הנפתחת לגלריה מודרנית המצוידת במדרגות לירידה למפלס המדרכה. הקירות של הכנסייה נתמכים על ידי עמודי שיש וגרניט אופקיים ופילסטרים.

מתחם הכנסייה, כולל קפלה, שבעה מבנים וחצר.

## קישורים חיצוניים
* 

* צילום פנים הכנסייה, בגוגל תצוגת רחוב
* Elliott D. Woods, Easter in Gaza

## הערות שוליים

קטגוריה:אסיה: כנסיות
קטגוריה:התקופה הביזנטית בארץ ישראל
קטגוריה:מבנים צלבניים
קטגוריה:זייתון
קטגוריה:רצועת עזה: מבני דת
קטגוריה:רצועת עזה: נצרות
קטגוריה:הרשות הפלסטינית: כנסיות ומנזרים
קטגוריה:עזה: מבנים
Talking Body

"**Talking Body**" הוא סינגל של הזמרת-יוצרת השוודית טובה לו. השיר יצא ב-13 בינואר 2015 בהוצאת חברות התקליטים ריפבליק רקורדס ואיילנד רקורדס. השיר מופיע כסינגל השני באלבום האולפן הראשון שלה, *[[Queen of the Clouds]]*. השיר נכתב על ידי טובה לו, ג'ייקוב הלסטרום ולודוויג סודרברג, והופק על ידי The Struts ושלבאק.

נכון לאוקטובר 2023, השיר הושמע למעלה מ-569 מיליון פעמים בספוטיפיי, ולמעלה מ-54 מיליון פעמים ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2014
קטגוריה:סינגלים מ-2015
קטגוריה:שירי טובה לו
קטגוריה:שירים באנגלית
קטגוריה:שירים שהופקו על ידי שלבאק
קטגוריה:שירי אלקטרופופ
קטגוריה:שירי דאנס-פופ
קטגוריה:סינגלים בהוצאת איילנד רקורדס
קטגוריה:סינגלים בהוצאת פולידור רקורדס
קטגוריה:סינגלים בהוצאת ריפבליק רקורדס
ולדימיר טריאנדאפילוב

**ולדימיר קיריאקוביץ' טריאנדאפילוב** (ברוסית: **Влади́мир Кириа́кович Триандафи́ллов**; 14 במרץ 1894 – 12 ביולי 1931) היה מפקד בכיר בצבא האדום,  אשר שימש במהלך תקופה קצרה כראש מטה הצבא האדום.

## ביוגרפיה
טריאנדאפילוב נולד ב-14 במרץ 1894 בכפר מגאראצ'יק ליד העיר קארס, למשפחה ממוצא יווני. עם פרוץ מלחמת העולם הראשונה הוא גויס לצבא האימפריה הרוסית. במהלך רוב המלחמה, הוא לחם כחלק מהחזית הדרום-מערבית, למעט תקופות שבהן למד בבתי ספר לקצינים. עם סיום המלחמה הוא היה מפקד גדוד בדרגת קפטן. לאחר מהפכת אוקטובר, בחרה בו מועצת החיילים של הארמייה ה-7 למפקד הארמייה. ביוני 1918 הוא התגייס לצבא האדום ומונה למפקד פלוגה בקורס קצינים. ביוני 1919 הוא קודם לתפקיד מפקד גדוד. הוא לחם במלחמת האזרחים הרוסית ונפצע בזרועו. במקביל להשתתפותו בקרבות, למד באקדמיה הצבאית של הצבא האדום.

ב-1924 מונה לראש מחלקת המבצעים במטה הכללי הסובייטי. ב-19 בנובמבר 1929 הוא מונה למפקד הקורפוס ה-2. ב-15 באוקטובר 1930 הוא מונה לסגן ראש מטה הצבא האדום. במאי 1931 הוא הפך להיות ראש המטה. הוא נהרג ב-12 ביולי 1931 בתאונה אווירית.

## קישורים חיצוניים

* ולדימיר טריאנדאפילוב באתר משרד ההגנה הרוסי
* ולדימיר טריאנדאפילוב באתר כרונוס העוסק בהיסטוריה צבאית רוסית
* 

קטגוריה:אנשי צבא רוסים במלחמת העולם הראשונה
קטגוריה:אנשי הצבא האדום במלחמת האזרחים ברוסיה
קטגוריה:מעוטרי עיטור הדגל האדום
קטגוריה:בוגרי האקדמיה הצבאית של המטה הכללי
קטגוריה:סובייטים שנהרגו בתאונות אוויריות
קטגוריה:אישים הקבורים בבית הקברות של חומת הקרמלין
קטגוריה:סובייטים שנולדו ב-1894
קטגוריה:נפטרים ב-1931
פאבל לבדב

**פאבל פבלוביץ' לבדב** (ברוסית: **Павел Павлович Лебедев**; 12 באפריל 1872 – 2 ביולי 1933) היה גנרל סובייטי אשר שימש כראש מטה הצבא האדום במהלך מלחמת האזרחים הרוסית והמלחמה הפולנית-סובייטית.

## ביוגרפיה
לבדב נולד בצ'בוקסרי ב-12 באפריל 1872, למשפחת אצולה ענייה. בגיל 12 החל את הכשרתו כצוער בקורפוס הצוערים ה-2. לאחר מכן החל ללמוד בבית הספר הצבאי אלכסנדרובסקי במוסקבה. ב-1892 הוא סיים את לימודיו, והחל לשרת ברגימנט המשמר של מוסקבה בדרגת לוטננט. ב-1897 הוא החל ללמוד באקדמיית המטה הכללי "ניקולייב". ב-1900 הוא סיים את לימודיו, הועלה לדרגת קפטן והוצב במטה הכללי הרוסי.

עם פרוץ מלחמת העולם הראשונה הוא הועלה לדרגת פודפולקובניק, ומונה לראש מחלקת המבצעים של החזית הדרום-מערבית. לאחר מכן מונה לראש מטה הארמייה ה-3. במהלך המלחמה הוא נפצע והועלה לדרגת פולקובניק. בדצמבר 1917 הוא עזב את הצבא.

במרץ 1918 הוא התגייס לצבא האדום בעקבות בקשתו האישית של ולדימיר איליץ' לנין. הוא כיהן כראש לשכת הגיוס במטה הכל-רוסי (אחד משני המטות הכלליים של הצבא האדום בראשית דרכו). באפריל 1919 הוא מונה לראש מטה החזית המזרחית. ביולי של אותה שנה הוא מונה למפקד החזית, ובמקביל מונה לראש מטה השדה (המטה השני של הצבא האדום). הוא הוביל את הצבא האדום במהלך מלחמת האזרחים הרוסית והמלחמה הפולנית-סובייטית. ב-10 בפברואר 1921 אוחדו שני המטות הכלליים הסובייטיים למטה אחד - מטה הצבא האדום, בפיקודו של לבדב. באוגוסט 1922 הוא מונה במקביל למפקד האקדמיה הצבאית של הצבא האדום. באפריל 1924 סיים את תפקידו כראש המטה, אך המשיך למלא תפקידים בכירים, במיוחד בתחום החינוך הצבאי. בדצמבר 1925 הוא הוצב במחוז הצבאי אוקראינה. הוא נפטר בחרקוב ב-2 ביולי 1933.

## קישורים חיצוניים

* פאבל לבדב באתר משרד ההגנה הרוסי
* פאבל לבדב באתר המוקדש לצבא הרוסי במלחמת העולם הראשונה

קטגוריה:גנרלים סובייטים
קטגוריה:אנשי צבא רוסים במלחמת העולם הראשונה
קטגוריה:ראשי המטה הכללי של צבאות רוסיה וברית המועצות
קטגוריה:גנרלים בצבא האימפריה הרוסית
קטגוריה:אנשי הצבא האדום במלחמת האזרחים ברוסיה
קטגוריה:מעוטרי עיטור הדגל האדום
קטגוריה:מעוטרי עיטור הדגל האדום של העמל
קטגוריה:מעוטרי עיטור ולדימיר הקדוש
קטגוריה:בוגרי האקדמיה הצבאית של המטה הכללי
קטגוריה:רוסים שנולדו ב-1872
קטגוריה:רוסים שנפטרו ב-1933
משלחת מס' 26 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תיאור תחנת החלל בזמן פעילות המשלחת
**משלחת מס' 26** (באנגלית: **Expedition 26**) הייתה משלחת לתחנת החלל הבין-לאומית שפעלה מ-26 בנובמבר 2010 ועד ל-16 במרץ 2011. מפקד המשלחת היה סקוט קלי מארצות הברית. פעילות המשלחת נמשכה 100 ימים.

## הרכב המשלחת

## פעילות המשלחת
פעילות המשלחת החלה ב-26 בנובמבר 2010 עם עזיבת חללית סויוז TMA-19 בה היה מפקד המשלחת מס' 25 דאגלס וילוק וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 25.

ב-17 בדצמבר 2010 לתחנת החלל הגיע חללית סויוז TMA-20 עם 3 חברי המשלחת החדשים. החללית התחברה למודול "ראסווט"

ב-21 בינואר קונדרטייב וסקריפוצ'קה ביצעו פעילות חוץ-רכבית במהלכה בוצעו מספר עבודות תחזוקה. הפעילות נמשכה כ-5.5 שעות.

ב-22 בינואר 2011 לתחנת החלל הגיע חללית מטען HTV-2 שעגנה במודול "הרמוני". על החללית הייתה אספקה בהיקף של 4.9 טון. העברת ציוד לתחנת החלל בוצע בעזרת זרוע רובוטי Dextre החדש. ב-18 בפברואר החללית עברה לעגינה במקום אחר באותו מודול. ב-10 במרץ, לאחר עזיבת מעבורת החלל של משימת STS-133 היא חזרה למיקום בה עגנה מהתחלה. היא נותקה סופית מתחנת החלל ב-30 במרץ.

ב-24 בינואר בוצע ניתוק חללית מטען פרוגרס M-08M מתחנת החלל (הייתה מחוברת מאוקטובר 2010) ושוחרר מקום עגינה לחללית מטען חדשה.

ב-30 בינואר לתחנת החלל הגיע חללית מטען פרוגרס M-09M עם אספקה חדשה בהיקף של כ-2,666 ק"ג. היא התחברה למודול "פירס". החללית התנתקה מתחנת החלל באפריל 2011. עם החללית הגיע לוויין Kedr ששוחרר למסלול על ידי משלחת מס' 28.

ב-16 בפברואר קונדרטייב וסקריפוצ'קה ביצעו פעילות חוץ-רכבית בהמלכה בוצעו מספר עבודות תחזוקה. הפעילות נמשכה כ-5 שעות.

ב-24 בפברואר לתחנת החלל הגיע חללית מטען ATV-2 עם אספקה חדשה בהיקף של כ-7,100 ק"ג. היא התחברה למודול "זבזדה". החללית התנתקה מתחנת החלל ביוני 2011.

ב-26 בפברואר לתחנת החלל הגיע מעבורת החלל דיסקברי במסגרת משימה STS-133 (סטיבן לינדזי היה מפקד צוות). המשימה הייתה מיועדת להעברה לתחנת החלל הבין-לאומית את המנשא הלוגיסטי EXPRESS 4, ומודול לוגיסטי רב תכליתי "לאונרדו". היא השאירה בתחנה חלקי חילוף קריטיים. ביניהם - מגן מפני אשפת חלל למודול הרוסי זבזדה, אנטנות ערוץ S חלופיות, זרוע חלופית לרובוט מרובה הגפיים "דקסטר", וחלקים נוספים. במשימה זו נבחן גלאי ניווט חדש, האמור לשמש את החללית אוריון. המעבורת התחברה למודול "הרמוני". חברי צוות המעבורת ביצעו פעמיים פעילות חוץ-רכבית באורך כולל של כ-13 שעות. בסך הכול לתחנת החלל הועברו מצרכים וציודים בהיקף של 12.8 טון. המעבורת התנתקה מתחנת החלל ב-7 במרץ 2011.

ב-16 במרץ קלי, קאלרי וסקריפוצ'קה נכנסו לחללית סויוז TMA-01M וחזרו לכדור הארץ. אחריות על תחנת החלל עברה למשלחת מס' 27.

חברי המשלחת ביצעו מספר רב של ניסויים מדעים בתחומים שונים.

## קישורים חיצוניים
* 

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 26 בתחנת החלל הבין-לאומית
* תיאור פעילות של הצוות הרוסי בתחנת החלל
* פעילות חללית M-08M
* פעילות חללית M-09M
* פעילות חללית אספקה ATV 2
* פעילות חללית HTV-2

קטגוריה:תחנת החלל הבין-לאומית
פרצלציה

**פרצלציה** היא הפעולות הנדרשות לשם חלוקת קרקע לחלקות רישום. להבדיל מהליך תכנוני של איחוד וחלוקה מחדש, שמבוצע במסגרת מוסדות התכנון, הליך הפרצלציה מתייחס להפיכת המגרשים שנקבעו על ידי מוסדות התכנון, לקדסטר. דהיינו, הליך הפרצלציה מכוון לשלב שבו המגרשים שנקבעו על ידי מוסדות התכנון, הופכים לחלקות רישום בפנקסי רשם המקרקעין (ב"טאבו").

## אטימולוגיה
המילה פרצלציה היא עברות של המילה האנגלית parcelization - חלוקה ל-parcels, כלומר חבילות או צרורות, המשמשת בנדל"ן בעולם במובן של חלקות קרקע.

## פרצלציה רצונית
פרצלציה רצונית הוא הליך רישום תשריט חלוקה שאושר בהתאם להוראות פרק ד' לחוק התכנון והבניה. הפרצלציה מסוג זה מכונה "רצונית" משום שהיא מבוצעת ביוזמת בעלי הקרקע ולא ביוזמת הרשויות והיא תלויה ברצונם של הבעלים ליזום את אותה חלוקה חדשה. אישור תשריט החלוקה כשלעצמו אינו מביא מביא לשינוי במערך הזכויות בקרקע. אם יבקשו הבעלים להביא לשינוי במערך הזכויות לצד רישום החלוקה החדשה, יהיה עליהם להגיש מסמכים נוספים כדוגמת שטרות עסקה.

## פרצלציה לא רצונית
הליך של פרצלציה לא-רצונית מתייחס לרישום תוכנית איחוד וחלוקה שאושרה לפי סימן ז' בפרק ג' לחוק התכנון והבניה. רישום התכנית ויצירת חלקות הרישום החדשות מכוחה מכונה פרצלציה לא-רצונית, וזאת מכיוון שההליך והרישום אינו ביוזמת הבעלים, אינו תלוי בהסכמתם והוא תוצאה של הליכים שלטוניים. תוכנית שמאושרת על ידי רשויות התכנון, תירשם גם על ידי הרשויות. רישום התכנית נעשה תוך תיקון הבעלויות בפנקסי המקרקעין בהתאם לטבלת האיזון וההקצאה שבתוכנית.

## תצ"ר
תצ"ר (תוכנית לצורכי רישום) הוא תשריט שנערך על ידי מודד מוסמך בהתאם לרגולציה המפורטת והקפדנית שנקבעה מכח פקודת המודדים. התצ"ר נערך בהתאם לתשריט חלוקה שאושר על יד הוועדה המקומית (בפרצלציה רצונית) או בהתאם לתוכנית שאושרה במוסדות התכנון (במקרה של פרצלציה לא רצונית). התצ"ר מוגש גם כן לרשם המקרקעין, עם השלמת הליך הרישום, התצ"ר הופך לחלק מפנקסי המקרקעין. החלקות הסופיות הן אלו שסומנו בתצ"ר שאושר והוגש.

## לקריאה נוספת
* משה רז כהן ושמואל בר-ישראל, **רישום פרצלציות**, בורסי תל אביב, התשע"ו-2016

## קישורים חיצוניים

## הערות שוליים

קטגוריה:תכנון עירוני
קטגוריה:שימושי קרקע
קטגוריה:ערים: מונחים
קטגוריה:מקרקעין
האספה המחוקקת של קרלה

**האספה המחוקקת של קרלם** המכונה **קראלם ניימסאבה**, היא הפרלמנט המדינתי של קרלה, אחת מ-28 המדינות בהודו. באספה חברים 140 נציגים, הנבחרים ממחוזות בחירה.

## היסטוריה
האספה המחוקקת של קרלה ירשה את האספה המחוקקת של טרוונקור-קוצ'ין, שהוקמה ב-1952 כגוף מחוקק בן 108 חברים. לאחר מפקד אוכלוסין שנערך ב-1951 נקבע כי בבחירות הבאות תגדל האספה ל-117 חברים.

מדינת קרלה הוקמה בנובמבר 1956, תחת חוק ארגון מחדש של המדינות שעיצב מחדש את מדינות הודו על פי חלוקה לשונית, כשלאזורים דוברי מלאיאלאם בטרוונקור-קוצ'ין, צורפו מלבר ואזורים דוברי מלאיאלם נוספים ממדראס הבחירות הראשונות לאספה המחוקקת של מדינת קרלה נערכו בפברואר-מרץ 1957, והאספה התכנסה לראשונה ב-5 באפריל 1957. באספה היו 127 חברים כולל חבר ממונה אחד.

ועדת הגבולות של 2010 עצבה מחדש את מחוזות הבחירה, והעלתה את מספר המושבים ל-140.

## מתחם ניימסאבה
ממוזער| האספה המחוקקת של מדינת קראלה או הנייאמסאבה בלילה
בית אספת המדינה ידוע בשם ניימסאבה מתחם זה בן 5 קומות הוא אחד המתחמים הגדולים בהודו. בניין האספה הישן שוסב מחדש למוזיאון המחוקקים, לאחר פתיחת המתחם חדש ב-22 במאי 1998.

## הרכב נוכחי
ההרכב הנוכחי של האספה המחוקקת של קרלה היא האספה המחוקקת ה-15, שנבחרה ב-2021. בהרכב שולטת החזית השמאלית הדמוקרטית, המחזיקה 98 מושבים, בהם 61 של המפלגה הקומוניסטית של הודו (מרקסיסטית). האופיזיציה מונהגת על ידי החזית הדמוקרטית המאוחדת בהובלת הקונגרס הלאומי ההודי. מפלגת העם ההודית אינה מיוצגת באספה.

האספה בוחרת את 9 נציגי קרלה ברג'יה סבהה.

## קישורים חיצוניים

* klaproceedings.niyamasabha.org

## הערות שוליים

קטגוריה:קרלה
קרלה
א-תורכמאן

ממוזער|שכונת א-תורכמאן בדרום-מזרח העיר עזה.
**א-תורכמאן** (בערבית: التركمان غزة) היא שכונה במזרח העיר עזה. היא נקראת על שם יחידה צבאית שהורכבה מהטורקמנים בארץ ישראל שהתיישבו פה במספר גלי הגירה לאורך הכיבוש האסלאמי של ארץ ישראל, ובאו לבסס את היות העיר עזה חלק מהאחיזה המוסלמית בארץ ישראל. שכונת שג'אעייה, הסמוכה לה מצפון, ידועה בהיותה מאוכלסת בתושבים ממוצא טורקמני ומהכורדים שהתיישבו בארץ ישראל.

## הערות שוליים

קטגוריה:עזה: שכונות
קווינסי הול

**קווינסי הול** (באנגלית: **Quincy Hall**; נולד ב-31 ביולי 1998) הוא אתלט אמריקאי, האלוף האולימפי (פריז 2024) וזוכה מדליית ארד באליפות העולם (בודפשט 2023) בריצת 400 מטר. אלוף עולם (בודפשט 2023) בריצת שליחים 4x400 מטר.

## ביוגרפיה
### 2022
במסגרת ליגת היהלום על שם פריפונטיין שנערכה ביוג'ין, אורגון, ארצות הברית ב-27 במאי 2022 הוא סיים שלישי בריצת 400 מטר משוכות בשיא אישי חדש של 48.10 שניות, אחרי אליסון דוס סנטוס מברזיל (47.23 שניות) וכליפה רוסר מארצות הברית שקבע תוצאה זהה לשלו (48.10 שניות).

### 2023
#### אלוף העולם
באליפות העולם שנערכה בבודפשט, הונגריה באוגוסט 2023 זכה בשתי מדליות, זהב וארד. מדליית זהב בריצת שליחים 4x400 מטר ביחד עם ורנון נורווד, ג'סטין רובינסון וראיי בנג'מין בתוצאה של 2:57.31 דקות, לפני צרפת (2:58.45 דקות) והממלכה המאוחדת (2:58.71 דקות) ובמדליית ארד בריצת 400 מטר בשיא אישי חדש של 44.37 שניות, אחרי אנטוניו ווטסון מג'מייקה (44.22 שניות) ומת'יו הדסון-סמית' מהממלכה המאוחדת (44.31 שניות).

### 2024
במבחנים האמריקאים לאולימפיאדת פריז שנערכו ביוג'ין בסוף יוני 2024 זכה במדליית זהב בריצת 400 מטר בשיא אישי חדש של 44.17 שניות, לפני מייקל נורמן (44.41 שניות) וכריסטופר ביילי (44.42 שניות). 

במסגרת ליגת היהלום שנערכה במונקו ב-12 ביולי קבע בריצת 400 מטר שיא אישי חדש ואת תוצאת השנה בעולם באותה העת של 43.80 שניות.

באולימפיאדת פריז זכה במדליית זהב בריצת 400 מטר בתוצאה הרביעית בטיבה בכל הזמנים של 43.40 שניות, לפני הדסון-סמית' מהממלכה המאוחדת בתוצאה החמישית בטיבה בכל הזמנים ובשיא אירופה חדש של 43.44 שניות ומוזאלה סאמוקונגה מזמביה שקבע שיא לאומי חדש של 43.74 שניות.

## שיאים אישיים
### אצטדיון
* ריצת 400 מטר: 43.40 שניות (2024)
* ריצת 400 מטר משוכות: 48.10 שניות (2022)

### אולם
* ריצת 400 מטר: 45.25 שניות (2019)

## קישורים חיצוניים

קטגוריה:אמריקאים ילידי מיזורי
קטגוריה:קנזס סיטי (מיזורי): אישים
קטגוריה:אצנים אמריקאים
קטגוריה:רצי משוכות אמריקאים
קטגוריה:אלופי עולם באתלטיקה
קטגוריה:אלופים אולימפיים: ריצת 400 מטרים (גברים)
קטגוריה:אתלטים באולימפיאדת פריז (2024)
קטגוריה:מיזורי: אתלטים
קטגוריה:אמריקאים שנולדו ב-1998
יוז'ף אבלס

**יוז'ף אַבֶּלֶס**, (בהונגרית: **Abelles József**; פשט,1811 – סגד, 3 במאי 1897) היה רופא ראשי של מחוז צ'נאד, דמות ציבורית ביהדות הונגריה במאה ה-19.

## קורות חייו
יוז'ף אבלס נולד במשפחה יהודית בפשט כבנם של הסוחר מוזס (משה) אבלס ושל יאנקה אופנר. הוא היה רופא ממתמחה בעיר מאקו. ב-10 בדצמבר 1868 התקיים המושב המקדים הראשון של הקונגרס של יהודי הונגריה – רשמית, "הקונגרס הארצי של יהודי הונגריה וטרנסילבניה" – שהביא לקרע ביהדות הונגריה. אבלס היה נציג מחוז צ'נאד ונפת מאקו באספה האוניברסלית היהודית שנפתחה רשמית ב-14 בדצמבר. הוא סיים את התמחותו בתחילת שנות ה-70 ולאחר מכן עבר לסגד. לאחר השיטפון הגדול של 1879 בסגד, הוא עבר לעיר קאפושוואר עם קרוב משפחתו, הרב הראשי שאנדור רוזנברג, עמו עבר מאוחר יותר לעיר ארד. הוא בילה שוב את השנים האחרונות לחייו בסגד. בשנת 1897 הוא מת מדלקת ריאות. לאבלס היה אוסף עשיר ויקר ערך של מדליות ועתיקות, שכלל מדליות אימפריאליות הן מהתקופה הברברית (מאזור מאקו) והן מהתקופה של האימפריה הרומית. מאוחר יותר הועבר האוסף שלו למוזיאון בסגד.

## עבודתו המרכזית
* עבודת דוקטורט. Dissertatio inaug. path. de morbis aetatum vitae humanae. פשט, 1835.

## לקריאה נוספת
* Szinnyei József: Magyar írók élete és munkái I. (Aachs–Bzenszki). Budapest: Hornyánszky. 1891. (יוז'ף סיניאי: חייהם ויצירותיהם של סופרים הונגרים)
* Gulyás Pál: *Magyar írók élete és munkái*. I. kötet Aachs–Bálint Rezső. Budapest, 1939. 15. hasáb (פאל גויאש: חייהם ועבודותיהם של סופרים הונגרים)

## ראו גם
* שאנדור דרנאי: עבודות דוקטורט רפואיות הונגריות ישנות 1772–1849. כרך א' בודפשט, Borda Antiques, 1998
## קישורים חיצוניים
* יוז'ף אבלס באתר Arcanum
* עבודות דוקטורט
## הערות שוליים

קטגוריה:רופאים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:בודפשט: אישים
קטגוריה:יהדות בודפשט
קטגוריה:ילידי 1811
קטגוריה:הונגרים שנפטרו ב-1897
מליח ג'וודט אנדאי

**מֶלִיח גֶ'וְודֶט אַנְדָאי** (בטורקית: **Melih Cevdet Anday**; 1915 – 2002) היה משורר, סופר, מתרגם, מחזאי, ספרן, עיתונאי, עורך דין ומורה טורקי. הודות ליצירתו הפורייה ועטורת הפרסים נחשב לאחד מפורצי הדרך החשובים ביותר בשירה הטורקית של המאה העשרים.

## ביוגרפיה
מליח ג'וודט אנדאי נולד באיסטנבול בשנת 1915 ומת בעיר הולדתו בשנת 2002. בשנת 1931 עבר עם משפחתו לגור בעיר אנקרה, ולימים עזב את טורקיה כמלגאי במטרה ללמוד סוציולוגיה בבלגיה, אולם נאלץ לחזור למולדתו בשנת 1940 לאחר שגרמניה פלשה לטורקיה. עם שובו לארצו עבד במשך כעשור כיועץ פרסומים במשרד החינוך הטורקי. לאחר מכן עבד כספרן בספרייה העירונית של אנקרה, ובמקביל לכך החל בקריירה עיתונאית. במחצית השנייה של שנות החמישים עסק בהוראה בקונסרבטוריון העירוני של איסטנבול, ואילו במחצית השנייה של שנות השישים שימש אחד מחברי הוועד המנהל של רשות השידור בטלוויזיה הטורקית. עם פרישתו הסופית ממשרתו כמורה בקונסרבטוריון, קיבל מינוי רשמי לתפקיד הנספח התרבותי של טורקיה במשרד הראשי של אונסק"ו בפריז, ושימש בתפקיד זה עד לתחלופה בממשלה הטורקית. 

במשך שנות יצירתו הספרותית ראו אור תריסר קובצי שירה, שבע יצירות סיפורת, ארבעה מחזות, ספר זיכרונות וחמש-עשרה מסות פרי עטו.

## קישורים חיצוניים

'''משיריו בתרגום לעברית של רמי סערי
* השיר "כוס" 
* השיר "זה לצד זה" 
* השיר "עולם חדש"
* השיר "דבר יפה מאוד" 

קטגוריה:סופרים טורקים
קטגוריה:משוררים טורקים
קטגוריה:טורקים שנולדו ב-1915
קטגוריה:טורקים שנפטרו ב-2002
ממלו גייטנופולוס

**אורפיאוס (ממלו) גייטנופולוס השלישי** (נולד ב-1938 לערך) הוא נגן ג'אז, מלחין ומעבד מוזיקלי ישראלי ממוצא יווני, המנגן בסקסופון, בחצוצרה ובחליל. 

נולד בירושלים. אביו סטרטיס גיאטנופולוס לימד אותו נגינה בפסנתר והלחנה. עבודתו הראשונה הייתה בגיל 17 לצד הפסנתרן דני גוטפריד. 

בשנות השבעים השתתף במספר אלבומים ישראליים חשובים, בהם "שבלול" (1970) של אריק איינשטיין ושלום חנוך, "למה לא סיפרת לי!?" (1971), אלבום הבכורה של שלמה גרוניך ו"פתאום אחר ימים רבים" של שלמה ארצי שבהם ניגן בחליל.

ב-1975 סיים לימודי ג'אז בבית הספר למוזיקה ברקלי, ואז התגורר למשך 16 שנה בניו יורק.

בארצות הברית ניגן בשלושה אלבומים של תזמורת ה"סופר בנד" של : "In Case You Missed It" (1984), "No Dummies Allowed" (1987) ו-"Original Superband" (1994). הופיע לצד  ולצד תזמורת הג'אז של  וכן הוביל להקה בת תשעה נגנים.

ב-1988 חזר באופן קבע לישראל, והחל להופיע בהופעות ג'אז שונות, וכן השתתף באופן קבוע בפסטיבל הים האדום ובפסטיבל הג'אז של תל אביב. ב-1997 יצא לסיבוב הופעות בהודו לצד חמישיית דני גוטפריד וכן הופיע עמה בפסטיבל הג'אז של רומא. ב-2007 הופיע עם "תשיעיית ממלו גאיטנופולוס" בפסטיבל הים האדום, וב-2010 הוציא אלבום הופעה חיה של "רביעיית ממלו גאיטנופולוס" בהופעה במועדון ה"שבלול".

גייטנופולוס הוא חבר סגל בבית הספר רימון ובאקדמיה למוסיקה ולמחול בירושלים.

## קישורים חיצוניים

* 
* גיאטנופולוס (ממלו) אורפיאוס, באתר רימון בית ספר למוסיקה
* Mamelo Gaitanopoulos, באתר ארכיון האינטרנט, 2 בפברואר 2022, מתוך אתר האקדמיה למוסיקה ולמחול בירושלים
* חמישיית ממלו גיטנופולוס, באתר הבמה

## הערות שוליים

קטגוריה:ישראלים שנולדו ב-1938
קטגוריה:נגני ג'אז: סקסופוניסטים
קטגוריה:נגני ג'אז: חצוצרנים
קטגוריה:נגנים ישראלים
קטגוריה:מלחיני ג'אז ישראלים
קטגוריה:סגל בית הספר רימון
קטגוריה:סגל האקדמיה למוסיקה ולמחול בירושלים
שלמה אוזנקוט

ממוזער|חתימת רבי שלמה אוזנקוט
הרב **שלמה אוזנקוט** (או **אוזנכוט**; סביב ה'תק"כ – אייר ה'תק"ף, 1820) היה מקובל, ראש ישיבה ודיין במרקש שבמרוקו בראשית המאה התשע עשרה.

## קורות חייו
נולד במרקש לאביו ר' חיים שהיה נגיד קהל מרקש. למד אצל חכמי העיר. בהמשך כיהן כראש ישיבה, ומתלמידיו ידוע: רבי יהודה אלמליח, וכנראה גם רבי רפאל מסעוד אבן מוחא. בישיבתו למדו בין השאר את פירוש הרא"ם על פירוש רש"י, ורבי שלמה מסר לתלמידיו ביאורים לפירוש הרא"ם. סמוך לשנת תקס"ד, התמנה לדיין בבית דינו של רבי שלמה אסבאג. כיהן לצד חביריו הדיינים רבי יוסף חרוש, רבי יעקב פינטו השני, רבי יהודה הצרפתי, רבי משה אסבאג, רבי אברהם אסולין, ורבי מוסא בן דוד וחיון. בית הדין התכתב עם חכמים מערים אחרות, כדוגמת מקנס, ואזמור.

כמו כן עסק בחכמת הקבלה, ונמנה עם מקובלי העיר.

נפטר במגפה שפקדה את מרקש, בחודש אייר שנת תק"ף (1820).

מוזכר בפיוטים על חכמי מערה במרקש, בפיוט מרבי מסעוד, ובפיוט מרבי יעקב אלכאבאש.

## כתביו
* **חידושי דינים - **על חלקי השולחן ערוך, חלקם נדפסו בספרי חכמי דורו.
* **חידושים על הש"ס -** חלקם נדפסו בקובץ בית הלל.
* **חידושים על הרא"ם -** ע"פ מה שסיכמו תלמידיו.

### הגהות
* **הגהות על כנסת הגדולה חלק חושן משפט -** באוסף פרטי.
* **הגהות על חיבורי רבי מוסא בן דוד וחיון -** בגיליון כת"י של מו"ה שלמה שושנה מאוסף בניהו.

## לקריאה נוספת
* הרב יוסף פרץ והרב יוסף הלל (עורך), **קדושי מראכש**, "רבי שלמה אוזנכוט", הוצאת קהילות ישראל, ירושלים ה'תשפ"א.

## הערות שוליים

קטגוריה:רבנים מרוקאים
קטגוריה:מרקש: רבנים
קטגוריה:ראשי ישיבה מרוקאים
קטגוריה:דיינים
קטגוריה:נפטרים ב-1820